# XVI Mostra de Cinema Llatinoamericà de Catalunya

La XVI Mostra de Cinema Llatinoamericà de Catalunya va tenir lloc a Lleida entre el 9 i el 16 d'abril de 2010. Fou organitzada pel Centre Llatinoamericà de Lleida amb el suport del Patronat de Turisme de la Paeria de Lleida i la col·laboració de la Fundació "la Caixa", la Universitat de Lleida, l'Instituto de Cooperación Iberoamericana, el Ministeri d'Assumptes Socials d'Espanya, la Casa de América i l'Institut Català de Cooperació Iberoamericana. Les exhibicions es van fer al CaixaForum Lleida, l'Espai Funatic i al Cafè del Teatre de l'Escorxador però la inauguració es va fer per primer cop a la Llotja de Lleida. També es va fer una secció commemorativa del 200 aniversari de la Independència de Mèxic i el centenari de la Revolució mexicana, una altra al 200 aniversari de la Independència de l'Argentina, i es va concedir el premi d'honor a Ernesto Alterio i Icíar Bollaín. A la cloenda hi assistí l'actor Juan Diego, que va rebre el Premi Reconeixement i es va estrenar la pel·lícula El discípulo d'Emilio Ruiz Barrachina. També es van fer exposicions de Gabriel Figueroa, del dibuixant Horacio Altuna, del cartellista Alfons Mucha i la presentació del llibre 20 anys d’història del cinema de Catalunya de l'editorial Laertes.

## Pel·lícules exhibides
### Llargmetratges de la selecció oficial

* La nana de Sebastián Silva
* Anita de Marcos Carnevale
* El hombre de al lado de Mariano Cohn i Gastón Duprat
* Backyard: El traspatio de Carlos Carrera
* Norteado de Rigoberto Perezcano
* Andrés no quiere dormir la siesta de Daniel Bustamante
* La mosca en la ceniza de Gabriela David
* Salve Geral de Sérgio Rezende

### Retrospectiva Icíar Bollaín i Ernesto Alterio

* El Sur (1983) de Víctor Erice
* Terra i llibertat (1995) de Ken Loach
* Leo (2000) de José Luis Borau
* Te doy mis ojos (2003) 'd'Icíar Bollaín
* Cuarteto de la Habana (1998) de Fernando Colomo
* Los lobos de Washington (1999) de Mariano Barroso
* El otro lado de la cama (2002) Emilio Martínez-Lázaro
* Días de fútbol (2003) de David Serrano de la Peña

## Jurat

El jurat de la competició oficial està format pel director de fotografia Federico Ribes, el periodista i guionista Manuel Hidalgo, el crític d'art dominicà Carlos Francisco Elías, la crítica russa Tatiana Vetrova i el crític canari Claudio Utrera.

## Premis

Els premis atorgats en aquesta edició foren:
| Categoria | Premiat | Treball |
| Millor llargmetratge (Premi AECID) | La nana | Sebastián Silva |
| Premi del Públic | Anita | Marcos Carnevale |
| Millor director | Mariano Cohn i Gastón Duprat | El hombre de al lado |
| Millor opera prima | Norteado | Rigoberto Perezcano |
| Millor actor | Rafael Spregelburd i Daniel Aráoz | El hombre de al lado |
| Millor actriu | Catalina Saavedra | La nana |
| Millor guió (Premi Casa Amèrica Catalunya) | Backyard: El traspatio | Sabina Berman |
| Millor documental | Intimidades de Shakespeare y Víctor Hugo | Yulene Olaizola |
| Menció al documental | Mi vida con Carlos | German Berger-Hertz |
| Premi Radio Exterior de España al millor documental | Sons of Cuba | Andrew Lang |
| Millor curtmetratge | 5 recuerdos | Oriana Alcaine Alejandra Márquez Abella |
| Menció al curtmetratge | Marina, la esposa del pescador | Carlos Hernández |
| Premi Ángel Fernández-Santos | Conxita Casanovas | |
| Premi d'Honor | Ernesto Alterio Icíar Bollaín | |

## Referències

* ↑ 15a Mostra de Cinema Llatinoamericà al Catàleg Col·lectiu de les Universitats de Catalunya
* ↑ El teatre-òpera 'La Llotja' de Lleida aconsegueix el finançament de 29 empreses i 14 espectacles pel 2010, El Punt Avui, 11 de novembre de 2009
* ↑ 2010 | 16a edició - 09 al 16 d'abril al web de la Mostra
* ↑ Juan Diego recibirá el Premio Reconocimiento de la Muestra de Cine Latinoamericano de Cataluña, El Economista, 31 de març de 2010
* ↑ La Mostra de Cinema Llatinoamericà de Catalunya, Lleida 2010 assoleix “el més difícil encara” en la seva 16 edició, Casa Amèrica Catalunya, 7 d'abril de 2010
* ↑ Una mostra de Lleida farcida d'activitats, cinemacatala.net, 14 d'abril de 2010
* ↑ La 16ª edició de la Mostra de Cinema Llatinoamericà arriba a Lleida, paeria.es, 9 d'abril de 2010
* ↑ Icíar Bollaín i Ernesto Alterio rebran enguany el Premi d'Honor de la Mostra de cinema llatinoamericà de Lleida, El Punt Avui, 29 de març de 2010
* ↑ Málaga y Lleida anuncian sus jurados, fpt.noticine, 18 de març de 2010
* ↑ Palmarés de la Mostra de Cinema Llatinoamericà de Catalunya, cineytele.com, 19 d'abril de 2010
* ↑ 'La nana' del xilè Sebastián Silva, millor pel·lícula de la 16a Mostra de cinema llatinoamericà de Catalunya, ccma.cat, 16 d'abril de 2010

## Enllaços externs

* Mostra de cine latino de Catalunya al programa de ràdio "De cine", 7 d'abril de 2010, rtve.es